Legal Document

Category: 220

Text:
52. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 347 της 1/12 Οκτ. 1998 (ΦΕΚ Α΄ 231) Εξοπλισμός των πλοίων σύμφωνα με την οδηγία 96/86/ΕΚ του Συμβουλίου της 20ης Δεκ. 1996. Έχοντας υπόψη: 1.Τις διατάξεις των άρθρων 3 και 4 του ν.1338/1983 «Εφαρμογή του κοινοτικού δικαίου» (Α΄ 34), όπως αυτές έχουν αντικατασταθεί και τροποποιηθεί αντιστοίχως με το άρθρο 65 του ν.1892/1990 (Α΄ 101) και με τα άρθρα 6 παρ. 4 του ν.1440/1984 (Α΄ 70) και 19 του ν.2367/1995 (Α΄ 262). 2.Τις διατάξεις των άρθρων 2 παράγραφος 1, 32 παράγραφος 2 και 36 παράγραφος 2 του ν.δ. 187/1973 (Α΄ 261). 3.Το άρθρο 29 Α του ν.1558/1985 «Κυβέρνηση και κυβερνητικά όργανα» (Α΄ 137), που προστέθηκε με το άρθρο 27 του ν.2081/1992 (Α΄ 154) και τροποποιήθηκε με το άρθρο 1 παρ. 2α του ν.2469/1997 (Α΄ 38). 4.Το γεγονός ότι από τις διατάξεις του παρόντος διατάγματος δεν προκαλείται δαπάνη σε βάρος του κρατικού προϋπολογισμού. 5.Την 336/22-5-98 γνωμοδότηση του Συμβουλίου Εμπορικού Ναυτικού. 6.Την 496/19-8-98 γνωμοδότηση του Συμβουλίου της Επικρατείας μετά από πρόταση των Υπουργών Εθνικής Οικονομίας και Εμπορικής Ναυτιλίας, αποφασίζουμε: Άρθρο 9 (Άρθρο 9 της οδηγίας) 1.Το ΥΕΝ κοινοποιεί στην Ευρωπαϊκή Επιτροπή και στα άλλα κράτη μέλη τους οργανισμούς τους οποίους ορίζει για τη διεξαγωγή των διαδικασιών που αναφέρονται στο άρθρο 10 καθώς και τα ειδικά καθήκοντα τα οποία οι κοινοποιημένοι αυτοί οργανισμοί αναλαμβάνουν και τους αναγνωριστικούς αριθμούς που τους χορηγήθηκαν εκ των προτέρων από την Ευρωπαϊκή Επιτροπή. Κάθε οργανισμός θα υποβάλλει στο ΥΕΝ, όταν αυτό προτίθεται να τον κοινοποιήσει, πλήρεις πληροφορίες και αποδεικτικά στοιχεία σχετικά με την συμμόρφωση του προς τα κριτήρια που περιλαμβάνονται στο παράρτημα Γ του παρόντος διατάγματος. 2.Η ΔΕΕΠ ή αμερόληπτος εξωτερικός οργανισμός που ορίζεται από το ΥΕΝ πραγματοποιεί ανά διετία τουλάχιστον, έλεγχο των εργασιών που εκτελούν οι κοινοποιημένοι οργανισμοί για λογαριασμό της ΔΕΕΠ. Ο έλεγχος εξασφαλίζει ότι ο κοινοποιημένος οργανισμός εξακολουθεί να πληροί τα κριτήρια του παραρτήματος Γ του παρόντος διατάγματος. 3.Το ΥΕΝ θα αποσύρει την αναγνώριση ενός κοινοποιημένου από αυτό οργανισμού, εάν διαπιστώσει ότι αυτός δεν πληροί πλέον τα κριτήρια του παραρτήματος Γ του παρόντος διατάγματος. Στην περίπτωση αυτή πρέπει αμέσως να ενημερώσει την Ευρωπαϊκή Επιτροπή και τα λοιπά κράτη μέλη. Άρθρο 10 (Άρθρο 10 της οδηγίας) 1.Η διαδικασία αξιολόγησης της πιστότητας που περιγράφεται λεπτομερώς στο παράρτημα Β του παρόντος διατάγματος, έχει ως εξής: i)εξέταση τύπου ΕΚ (Ευρωπαϊκών Κοινοτήτων) (ενότητα Β) και πριν από τη διάθεση του εξοπλισμού στην αγορά και κατ’ επιλογή του κατασκευαστή ή του εγκατεστημένου στην Κοινότητα εξουσιοδοτημένου αντιπροσώπου του, μεταξύ των δυνατοτήτων που περιλαμβάνονται στο παράρτημα Α.1. όλος ο εξοπλισμός υπόκειται σε: α)δήλωση ΕΚ πιστότητας προς τον τύπο (ενότητα Γ) ή β)δήλωση ΕΚ πιστότητας προς τον τύπο (διασφάλιση ποιότητος παραγωγής) (ενότητα Δ) ή γ)δήλωση ΕΚ πιστότητας προς τον τύπο (διασφάλιση ποιότητας προϊόντων) (ενότητας Ε) ή δ)δήλωση ΕΚ πιστότητας προς τον τύπο (εξακρίβωση επί προϊόντων) (ενότητα ΣΤ) ή ii)πλήρης διασφάλιση ποιότητας ΕΚ (ενότητα Η). 2.Η δήλωση πιστότητας προς τον τύπο είναι γραπτή και περιλαμβάνει τις πληροφορίες που αναφέρονται στο παράρτημα Β του παρόντος διατάγματος. 3.Όσον αφορά τμήματα εξοπλισμού που παράγονται μεμονωμένα ή σε μικρές ποσότητες και όχι εν σειρά ή μαζικά, η διαδικασία αξιολόγησης της πιστότητας μπορεί να συνίσταται στην εξακρίβωση ΕΚ ανά μονάδα (ενότητα Ζ). 4.Οι ενδιαφερόμενοι μπορούν να απευθύνονται στην Ευρωπαϊκή Επιτροπή προκειμένου να ενημερωθούν για τον εγκεκριμένο εξοπλισμό και τις αιτήσεις που απορρίπτονται ή ανακαλούνται. Άρθρο 11 (Άρθρο 11 της οδηγίας) 1.Στον εξοπλισμό που περιλαμβάνεται στο παράρτημα Α.1, ο οποίος πληροί τις απαιτήσεις των σχετικών διεθνών κανονισμών και έχει κατασκευαστεί σύμφωνα με τις διαδικασίες αξιολόγησης πιστότητας, τοποθετείται το σήμα από τον κατασκευαστή ή τον εγκατεστημένο στην Κοινότητα εξουσιοδοτημένο αντιπρόσωπό του. 2.Το σήμα ακολουθείται από τον αριθμό αναγνώρισης του κοινοποιημένου οργανισμού που εξετέλεσε τη διαδικασία αξιολόγησης της πιστότητας, εάν ο οργανισμός συμμετέχει στη φάση ελέγχου της παραγωγής, καθώς και από τα δύο τελευταία ψηφία του έτους κατά το οποίο τοποθετήθηκε το σήμα. Ο αριθμός αναγνώρισης τίθεται είτε από τον κατασκευαστή ή τον εγκατεστημένο στην Κοινότητα εντολοδόχο του. 3.Το σήμα εμφαίνεται στο παράρτημα Δ του παρόντος διατάγματος. 4.Το σήμα τίθεται στον ίδιο εξοπλισμό ή στην πινακίδα με τα στοιχεία του, κατά τρόπο ώστε να είναι ευδιάκριτο, ευανάγνωστο και ανεξίτηλο καθ’ όλη την προβλεπόμενη διάρκεια χρήσης του εξοπλισμού. Εντούτοις, όταν αυτό είναι αδύνατον ή αδικαιολόγητο ως εκ της φύσεως του εξοπλισμού, τίθεται στη συσκευασία του προϊόντος, σε ετικέτα ή σε φυλλάδιο. 5.Απαγορεύεται η τοποθέτηση σημάτων ή επιγραφών δυναμένων να παραπλανήσουν τρίτους ως προς τη σημασία ή τη γραφική απεικόνιση του σήματος που αναφέρεται στο παρόν διάταγμα. 6.Το σήμα τοποθετείται στο τέλος της παραγωγής. Άρθρο 12 (Άρθρο 12 της οδηγίας) 1.Παρά τις διατάξεις του άρθρου 6, η ΔΕΕΠ μπορεί να πραγματοποιεί δειγματοληπτικό έλεγχο του εξοπλισμού που φέρει το σήμα, κυκλοφορεί στην Ελληνική αγορά και δεν έχει ακόμη τοποθετηθεί επί πλοίου, προκειμένου διαπιστώσει τη συμμόρφωσή του προ τις απαιτήσεις του παρόντος διατάγματος. Οι δειγματοληπτικοί έλεγχοι που δεν προβλέπονται στις ενότητες για την αξιολόγηση της πιστότητας στο παράρτημα Β, διεξάγονται δαπάνη του ΥΕΝ. 2.Παρά τις διατάξεις του άρθρου 6, η αξιολόγηση από τη ΔΕΕΠ εξοπλισμού, που πληροί τις απαιτήσεις του παρόντος διατάγματος, επιτρέπεται ακόμη και μετά την εγκατάσταση αυτού σε πλοίο με ελληνική σημαία, όταν από τους διεθνείς κανονισμούς απαιτούνται λειτουργικές δοκιμές επιδόσεων επί του πλοίου για λόγους ασφαλείας ή/και πρόληψης της ρύπανσης και με την προϋπόθεση ότι δεν επαναλαμβάνονται απλώς οι διαδικασίες αξιολόγησης της πιστότητας που έχουν ήδη γίνει. Η ΔΕΕΠ μπορεί ν’ απαιτεί από τον κατασκευαστή ή τον εγκατεστημένο στην Κοινότητα εξουσιοδοτημένο αντιπρόσωπό του ή από τον υπεύθυνο διάθεσης του εξοπλισμού στην κοινοτική αγορά να προσκομίσει τις εκθέσεις δοκιμής/επιθεώρησης. (Μετά τη σελ. 164,740) Σελ. 164,741 Τεύχος 1277-Σελ. 23 Πρόληψη ρύπανσης της θάλασσας 19.Β.ζ.52 Άρθρο 13 (Άρθρο 13 της οδηγίας) 1.Όταν η ΔΕΕΠ διαπιστώνει με επιθεώρηση ή με άλλο τρόπο ότι το τμήμα του αναφερομένου στο παράρτημα Α.1 εξοπλισμού, μολονότι φέρει το σήμα, έχει εγκατασταθεί σωστά, συντηρείται και χρησιμοποιείται για το σκοπό που προορίζεται, μπορεί να θέσει σε κίνδυνο την υγεία ή/και την ασφάλεια του πληρώματος, των επιβατών ή, ενδεχομένως άλλων ατόμων, ή να επηρεάσει δυσμενώς το θαλάσσιο περιβάλλον, λαμβάνει όλα τα κατάλληλα προσωρινά μέτρα προκειμένου να αποσυρθεί ο εξοπλισμός από την αγορά ή να απαγορευθεί ή περιοριστεί η διάθεσή του στην αγορά ή η χρησιμοποίησή του επί του πλοίου για το οποίο εκδίδει τα πιστοποιητικά ασφαλείας. Το ΥΕΝ στην παραπάνω περίπτωση ενημερώνει αμέσως τα λοιπά κράτη μέλη και την Ευρωπαϊκή Επιτροπή αιτιολογώντας την απόφασή του και, ειδικότερα επισημαίνοντας κατά πόσον η μη συμμόρφωση προς το παρόν διάταγμα οφείλεται σε: α)παράβαση του άρθρου 5 παράγραφοι 1 και 2, β)πλημμελή εφαρμογή των προτύπων δοκιμής που αναφέρονται στο άρθρο 5 παράγραφοι 1 και 2, γ)ατέλειες των ιδίων των προτύπων δοκιμής. 2.Το ΥΕΝ ενημερώνεται από την Ευρωπαϊκή Επιτροπή, εάν τα μέτρα που έλαβε είναι δικαιολογημένα ή όχι και στην περίπτωση που δεν θεωρούνται δικαιολογημένα τότε αυτά επανεξετάζονται από το ΥΕΝ. 3.Όταν ένα τμήμα εξοπλισμού που δεν πληρεί απαιτήσεις του παρόντος διατάγματος φέρει το σήμα, η ΔΕΕΠ λαμβάνει τα κατάλληλα μέτρα έναντι του επιθέσαντος το σήμα και ενημερώνει την Ευρωπαϊκή Επιτροπή και τα λοιπά κράτη μέλη. Άρθρο 14 (Άρθρο 14 της οδηγίας) 1.Παρά τις διατάξεις του άρθρου 5, σε εξαιρετικές περιπτώσεις τεχνικής καινοτομίας, η ΔΕΕΠ μπορεί να επιτρέψει να τοποθετηθεί σε πλοίο με ελληνική σημαία εξοπλισμός, ο οποίος δεν συμμορφώνεται με τις διαδικασίες αξιολόγησης της πιστότητας, εάν αποδεικνύεται με δοκιμή ή άλλο επαρκή κατά την κρίση της τρόπο ότι ο εξοπλισμός είναι τουλάχιστον εξίσου αποτελεσματικός με εκείνον που υπέστη επιτυχώς τις διαδικασίες αξιολόγησης της πιστότητας. Προκειμένου για ραδιοεπικοινωνιακό εξοπλισμό, η ΔΕΕΠ απαιτεί να μην επηρεάζει αδικαιολόγητα τις απαιτήσεις του φάσματος των ραδιοσυχνοτήτων. 2.Οι προαναφερόμενες διαδικασίες δοκιμών δεν πρέπει με κανένα τρόπο να κάνουν διάκριση μεταξύ του εξοπλισμού που κατασκευάζεται στην Ελλάδα και τον εξοπλισμό που κατασκευάζεται σε άλλα κράτη μέλη. Σελ. 164,742 Τεύχος 1277-Σελ. 24 3.Στον εξοπλισμό που εμπίπτει το άρθρο αυτό χορηγείται από τη ΔΕΕΠ πιστοποιητικό, το οποίο τον συνοδεύει πάντοτε και περιέχει την άδεια αυτής για την τοποθέτηση του εξοπλισμού αυτού επί του πλοίου και τυχόν περιορισμούς ή διατάξεις σχετικά με τη χρήση του. 4.Όταν η ΔΕΕΠ επιτρέπει τη διάθεση στην αγορά ή την τοποθέτηση επί πλοίου με ελληνική σημαία εξοπλισμού που εμπίπτει στο παρόν άρθρο, τότε αυτή ανακοινώνει αμέσως στην Ευρωπαϊκή Επιτροπή και τα λοιπά κράτη μέλη τα στοιχεία της άδειας αυτής μαζί με τις εκθέσεις όλων των δοκιμών, αξιολογήσεων και διαδικασιών αξιολόγησης της πιστότητας. 5.Ο εξοπλισμός που αναφέρεται στην παράγραφο 1 αυτού του άρθρου προστίθεται στο παράρτημα Α.2 του παρόντος διατάγματος σύμφωνα με τη διαδικασία του άρθρου 18 της οδηγίας 96/98/ΕΚ (L 46/17-2-97). 6.Όταν ένα πλοίο, που φέρει εξοπλισμό που εμπίπτει στην παράγραφο 1, εγγράφεται στα ελληνικά νηολόγια από τα νηολόγια άλλου κράτους-μέλους τότε η ΔΕΕΠ μπορεί να λάβει τα αναγκαία μέτρα, συμπεριλαμβανομένων τυχόν δοκιμών και πρακτικών επιδείξεων, για να εξασφαλίσει ότι ο εξοπλισμός είναι τουλάχιστον εξίσου αποτελεσματικός με εκείνον που υπέστη επιτυχώς τις διαδικασίες αξιολόγησης της πιστότητας. Άρθρο 15 (Άρθρο 15 της οδηγίας) 1.Παρά τις διατάξεις του άρθρου 5, η ΔΕΕΠ μπορεί να επιτρέψει σε εξοπλισμό που δεν υπέστη επιτυχώς τις διαδικασίες αξιολόγησης της πιστότητας ή δεν εμπίπτει στο άρθρο 13 να τοποθετείται, για λόγους δοκιμής ή αξιολόγησης εξοπλισμού, σε πλοία με ελληνική σημαία, εφόσον: α)στον εξοπλισμό χορηγείται πιστοποιητικό από τη ΔΕΕΠ το οποίο να συνοδεύει πάντοτε και περιέχει την άδεια αυτής για τοποθέτηση του εν λόγω εξοπλισμού επί πλοίου με ελληνική σημαία και τυχόν περιορισμούς ή διατάξεις σχετικά με τη χρήση αυτού. β)η άδεια πρέπει να έχει χρονική διάρκεια, γ)ο εξοπλισμός δεν πρέπει να χρησιμοποιείται στη θέση άλλου εξοπλισμού που πληροί τις απαιτήσεις του παρόντος διατάγματος και δεν αντικαθιστά τον εν λόγω εξοπλισμό, ο οποίος και πρέπει να διατηρείται επί πλοίου με Ελληνική σημαία σε λειτουργία και άμεση χρήση. 2.Προκειμένου για ραδιοεπικοινωνιακό εξοπλισμό, η ΔΕΕΠ απαιτεί αυτός να μην επηρεάζει αδικαιολόγητα τις απαιτήσεις του φάσματος των ραδιοσυχνοτήτων. 19.Β.ζ.52 Πρόληψη ρύπανσης της θάλασσας Άρθρο 16 (Άρθρο 16 της οδηγίας) 1.Όταν ο εξοπλισμός πρέπει να αντικατασταθεί σε εκτός Κοινότητας λιμένα και σε εξαιρετικές περιστάσεις που αιτιολογούνται δεόντως στη ΔΕΕΠ, όταν είναι αδύνατο, από άποψη χρόνου, καθυστέρησης και κόστους να τοποθετηθεί επί του πλοίου εξοπλισμός υποβληθείς σε εξέταση τύπου ΕΚ, επιτρέπεται να τοποθετείται άλλος εξοπλισμός σύμφωνα με την κατωτέρω διαδικασία: (α)ο εξοπλισμός πρέπει να συνοδεύεται από φάκελο εκδοθέντα από αναγνωρισμένο οργανισμό ισοδύναμο με κοινοποιημένο οργανισμό, όταν μεταξύ της Κοινότητας και της οικείας τρίτης χώρας έχει συναφθεί συμφωνία για αμοιβαία αναγνώριση των οργανισμών αυτών (β)εάν αποδειχθεί αδύνατη η συμμόρφωση με τις διατάξεις του εδαφίου (α), μπορεί να τοποθετείται επί πλοίου εξοπλισμός που συνοδεύεται από φάκελο εκδοθέντα από κράτος μέλος του ΙΜΟ που είναι μέρος των οικείων συμβάσεων, ο οποίος πιστοποιεί ότι πληρούνται οι οικείες απαιτήσεις του ΙΜΟ, με την επιφύλαξη των παραγράφων 2 και 3. 2.Η ΔΕΕΠ ενημερώνεται αμέσως για τη φύση και τα χαρακτηριστικά του άλλου εξοπλισμού. 3.Η ΔΕΕΠ διασφαλίζει, το ταχύτερο, ότι ο εξοπλισμός που αναφέρεται στην παράγραφο 1 αυτού του άρθρου, μαζί με την τεκμηρίωση δοκιμής του, πληροί τις απαιτήσεις των διεθνών κανονισμών και του παρόντος διατάγματος. 4.Προκειμένου για ραδιοεπικοινωνιακό εξοπλισμό, η ΔΕΕΠ απαιτεί να μην επηρεάζει αδικαιολόγητα τις απαιτήσεις του φάσματος των ραδιοσυχνοτήτων. Άρθρο 17 (Άρθρο 17 της οδηγίας) Το παρόν διάταγμα τροποποιείται κάθε φορά που τροποποιείται η οδηγία 96/98/ΕΚ του Συμβουλίου της 20 Δεκεμβρίου 1996 σύμφωνα με τη διαδικασία του άρθρου 18 αυτής προκειμένου: (α)να υλοποιηθούν τυχόν τροποποιήσεις των διεθνών κανονισμών, προς επίτευξη των στόχων του (β)να ενημερώνεται το παράρτημα Α, τόσο με την προσθήκη νέου εξοπλισμού όσο και με τη μεταφορά εξοπλισμού από το παράρτημα Α.2 στο παράρτημα Α.1 του παρόντος διατάγματος, και αντιστρόφως, (γ)να προστεθεί η δυνατότητα χρησιμοποίησης των ενοτήτων Β+Γ και της ενότητας Η για εξοπλισμό που απαριθμείται στο παράρτημα Α1 του παρόντος διατάγματος, (δ)να συμπεριληφθούν και άλλοι οργανισμοί τυποποίησης στον ορισμό των «προτύπων δοκιμής» του άρθρου 2 του παρόντος διατάγματος. Άρθρο 18 (Άρθρο 19 της οδηγίας) Με στόχο την αποτελεσματική εφαρμογή του παρόντος διατάγματος η ΔΕΕΠ συνεργάζεται με τις αρμόδιες αρχές των λοιπών κρατών μελών. Άρθρο 1 Σκοπός Σκοπός του παρόντος διατάγματος είναι η προσαρμογή της ελληνικής νομοθεσίας προς τις διατάξεις της οδηγίας 96/98/ΕΚ του Συμβουλίου της 20ης Δεκεμβρίου 1996 σχετικά με τον εξοπλισμό των πλοίων (L 46/17-2-97 Επίσημη Εφημερίδα Ευρωπαϊκών Κοινοτήτων) με απώτερο στόχο τη βελτίωση της ασφάλειας στη θάλασσα και την πρόληψη της θαλάσσιας ρύπανσης μέσω της ομοιόμορφης εφαρμογής των διεθνών κανονισμών που αφορούν τον εξοπλισμό που αναφέρεται στο παράρτημα Α του παρόντος διατάγματος και πρόκειται να τοποθετηθεί επί πλοίων για τα οποία έχουν εκδοθεί πιστοποιητικά ασφαλείας από τη Διεύθυνση Ελέγχου Εμπορικών Πλοίων (ΔΕΕΠ) ή για λογαριασμό αυτής σύμφωνα με διεθνείς συμβάσεις, καθώς και η διασφάλιση της ελεύθερης ενδοκοινοτικής διακίνησης του εν λόγω εξοπλισμού. Άρθρο 19 Προσαρτώνται και αποτελούν αναπόσπαστο μέρος του παρόντος διατάγματος τα παραρτήματα Α, Β, Γ και Δ. (Ακολουθούν ΠΑΡΑΡΤΗΜΑΤΑ) Άρθρο 20 Έναρξη ισχύος Η ισχύς του παρόντος διατάγματος αρχίζει από την 1-1-1999. Άρθρο 2 (Άρθρο 2 της οδηγίας) Ορισμοί Για τους σκοπούς του παρόντος διατάγματος νοούνται ως: (α)«Διαδικασίες αξιολόγησης της πιστότητας»: Οι διαδικασίες που ορίζονται στο άρθρο 10 και στο παράρτημα Β του παρόντος διατάγματος. (β)«Εξοπλισμός»:Ο εξοπλισμός ο οποίος αναφέρεται στα παραρτήματα Α.1 και Α.2 του παρόντος διατάγματος και πρέπει να τοποθετείται στα πλοία προκειμένου να συμμορφώνονται με τους διεθνείς κανονισμούς ή χρησιμοποιείται προαιρετικά επί του πλοίου, και για τον οποίο απαιτείται η έγκριση της αρχής του κράτους της σημαίας σύμφωνα με τους διεθνείς κανονισμούς. (γ)«Ραδιοεπικοινωνιακός εξοπλισμός»: Ο εξοπλισμός που απαιτείται από το κεφάλαιο IV της SOLAS 1974, όπως τροποποιήθηκε το 1988, όσον αφορά το σύστημα GMDSS, καθώς και τις αμφίδρομες ραδιοτηλεφωνικές συσκευές VHF που απαιτεί ο κανονισμός ΙΙΙ/6.2.1 της ίδιας σύμβασης. (δ)«Διεθνείς συμβάσεις»: Η διεθνής σύμβαση περί γραμμών φορτώσεως του 1966 (LL66). -Η σύμβαση για τους διεθνείς κανονισμούς για την αποφυγή συγκρούσεων στη θάλασσα του 1972 (COLREG). -Η διεθνής σύμβαση για την πρόληψη της ρύπανσης από πλοία του 1973 (MARPOL). -Η διεθνής σύμβαση για την ασφάλεια της ανθρώπινης ζωής στη θάλασσα (SOLAS) του 1974, μαζί με τα πρωτόκολλα και τις τροποποιήσεις τους που ισχύουν κατά την 20-12-1996. (ε)«Διεθνείς κανονισμοί»: Οι σχετικές διεθνείς συμβάσεις, οι αποφάσεις και εγκύκλιοι του Διεθνούς Ναυτιλιακού Οργανισμού (ΙΜΟ), καθώς και τα σχετικά διεθνή πρότυπα δοκιμών. (στ)«Σήμα»: Το σύμβολο που αναφέρεται στο άρθρο 11 και απεικονίζεται στο παράρτημα Δ του παρόντος διατάγματος. (ζ)«Κοινοποιημένος οργανισμός»: Ο οργανισμός που ορίζεται από το ΥΕΝ σύμφωνα με το άρθρο 8 του παρόντος διατάγματος. (η)«Επί του πλοίου»: Εγκατεστημένος ή τοποθετημένος σε πλοίο (θ)«Πιστοποιητικά ασφαλείας»: Τα πιστοποιητικά που εκδίδονται από τη ΔΕΕΠ ή για λογαριασμό αυτής σύμφωνα με τις διεθνείς συμβάσεις. (ι)«Πλοίο»: Το πλοίο που καλύπτεται από τις διεθνείς συμβάσεις. Δεν καλύπτονται τα πολεμικά πλοία. (ια)«Κοινοτικό πλοίο»: Το πλοίο για το οποίο έχουν εκδοθεί πιστοποιητικά ασφαλείας από κράτη μέλη ή για λογαριασμό τους, σύμφωνα με τις διεθνείς συμβάσεις. Δεν καλύπτονται οι περιπτώσεις που η αρχή κράτους μέλους εκδίδει πιστοποιητικό για πλοίο κατόπιν αιτήσεως τρίτου κράτους. (ιβ)«Νέο πλοίο»: Το πλοίο που η τρόπιδά του έχει ήδη τεθεί ή βρίσκεται σε παρεμφερές στάδιο κατασκευής κατά ή μετά την 17-2-1997. Για τους σκοπούς του παρόντος ορισμού, «παρεμφερές στάδιο κατασκευής» σημαίνει το στάδιο κατά το οποίο: (ι)αρχίζει κατασκευή σαφώς προοριζόμενη για ένα συγκεκριμένο πλοίο και (ιι)η συναρμολόγηση του εν λόγω πλοίου άρχισε και περιλαμβάνει τουλάχιστον 50 τόνους ή το 1% της εκτιμώμενης μάζας όλου του υλικού κατασκευής, οποιοδήποτε είναι μικρότερο. (ιγ)«Υπάρχον πλοίο»: Το πλοίο που δεν είναι νέο. (ιδ)«Πρότυπα δοκιμής»: Τα πρότυπα που ορίζονται από: -το Διεθνή Ναυτιλιακό Οργανισμό (ΙΜΟ), -το Διεθνή Οργανισμό Τυποποίησης (ISO), -την Διεθνή Ηλεκτροτεχνική Επιτροπή(IEC), -την Ευρωπαϊκή Επιτροπή Τυποποίησης CEN και -την Ευρωπαϊκή Επιτροπή Ηλεκτροτεχνικής Τυποποίησης (Cenelac), το Ευρωπαϊκό Ινστιτούτο Τυποποίησης στον τομέα των Τηλεπικοινωνιών (ETSI), τα οποία ισχύουν κατά την 20-12-1996 και θεσπίζονται σύμφωνα με τις σχετικές διεθνείς συμβάσεις και τις σχετικές αποφάσεις και εγκυκλίους του Διεθνούς Ναυτιλιακού Οργανισμού για τον καθορισμό των μεθόδων δοκιμής και των αποτελεσμάτων των δοκιμών, μόνον όμως με τη μορφή με την οποία αναφέρονται στο παράρτημα Α του παρόντος διατάγματος. (ιε)«Έγκριση τύπου»: Οι διαδικασίες αξιολόγησης του παραγόμενου, σύμφωνα με τα κατάλληλα πρότυπα δοκιμής, εξοπλισμού, καθώς και την έκδοση του αναλόγου πιστοποιητικού. (ιστ)«Κράτος-μέλος»: Το κράτος-μέλος της Ευρωπαϊκής Ένωσης. (ιζ)«ΥΕΝ»: Το Υπουργείο Εμπορικής Ναυτιλίας. (ιη)«ΔΕΕΠ»: Η Διεύθυνση Ελέγχου Εμπορικών Πλοίων του Υπουργείου Εμπορικής Ναυτιλίας, η οποία εδρεύει στον Πειραιά. (Μετά τη σελ. 164,738) Σελ. 164,739 Τεύχος 1277-Σελ. 21 Πρόληψη ρύπανσης της θάλασσας 19.Β.ζ.52 Άρθρο 3 (Άρθρο 3 της οδηγίας) 1.Το παρόν διάταγμα αφορά εξοπλισμό που πρόκειται να χρησιμοποιηθεί σε: (α)νέο πλοίο με ελληνική σημαία, είτε βρίσκεται είτε όχι, στην Κοινότητα κατά τη στιγμή της κατασκευής (β)υπάρχον πλοίο με ελληνική σημαία: -το οποίο προηγουμένως δεν έφερε τέτοιο εξοπλισμό ή -όταν ο εξοπλισμός του πλοίου αντικαθίσταται, εκτός εάν οι διεθνείς συμβάσεις επιτρέπουν το αντίθετο, ανεξάρτητα από το εάν το πλοίο βρίσκεται ή όχι στην Κοινότητα κατά τη στιγμή τοποθέτησης του εξοπλισμού. 2.Το παρόν διάταγμα δεν αφορά εξοπλισμό που κατά την 17-2-1997 ήταν ήδη τοποθετημένος σε πλοίο. 3.Παρά το γεγονός ότι για το σκοπό της ελεύθερης κυκλοφορίας ο εξοπλισμός ο οποίος αναφέρεται στην παράγραφο 1 αυτού του άρθρου είναι δυνατόν να εμπίπτει στο πεδίο εφαρμογής και άλλων οδηγιών, εκτός της οδηγίας 96/98/ΕΚ που ενσωματώνεται στο Εθνικό Δίκαιο με το παρόν διάταγμα και ιδίως των οδηγιών 89/336/ΕΟΚ του Συμβουλίου, της 3ης Μαΐου 1989, για την προσέγγιση των νομοθεσιών των κρατών μελών σχετικά με την ηλεκτρομαγνητική συμβατότητα και 89/686/ΕΟΚ του Συμβουλίου, της 21ης Δεκεμβρίου 1989, για την προσέγγιση των νομοθεσιών των κρατών μελών σχετικά με τα μέσα ατομικής προστασίας, οι οποίες ενσωματώθηκαν αντίστοιχα στο Εθνικό Δίκαιο με τις Υπουργικές Αποφάσεις 94649/8682/93/25-8-94 (Β΄ 688) και Β.4373/1205/11-3-93 (Β΄ 187) ο εν λόγω εξοπλισμός υπόκειται αποκλειστικώς στο παρόν διάταγμα, για το σκοπό της ελεύθερης κυκλοφορίας. Άρθρο 4 (Άρθρο 4 της οδηγίας) Η ΔΕΕΠ ή οι οργανισμοί που ενεργούν για λογαριασμό αυτής διασφαλίζουν, κατά την έκδοση ή την ανανέωση των σχετικών πιστοποιητικών ασφαλείας, ότι ο εξοπλισμός των πλοίων με ελληνική σημαία για τα οποία εκδίδεται πιστοποιητικό ασφαλείας και άδεια εγκατάστασης και λειτουργίας τηλεπικοινωνιακού σταθμού πλοίου πληροί τις απαιτήσεις του παρόντος διατάγματος. Άρθρο 5 (Άρθρο 5 της οδηγίας) 1.Ο εξοπλισμός που περιλαμβάνεται στο παράρτημα Α.1 του παρόντος διατάγματος ο οποίος τοποθετείται σε πλοίο με ελληνική σημαία κατά ή μετά την 1η Ιανουαρίου 1999, πρέπει να πληροί τις εφαρμοστέες απαιτήσεις των διεθνών κανονισμών που αναφέρονται στο εν λόγω παράρτημα. Σελ. 164,740 Τεύχος 1277-Σελ. 22 2.Η συμμόρφωση του εξοπλισμού με τις εφαρμοστέες απαιτήσεις των διεθνών συμβάσεων και των σχετικών ψηφισμάτων και των εγκυκλίων του Διεθνούς Ναυτιλιακού Οργανισμού πρέπει να εκτιμάται μόνο σύμφωνα με τα σχετικά πρότυπα δοκιμής και τις διαδικασίες αξιολόγησης της πιστότητας που περιλαμβάνονται στο παράρτημα Α.1 του παρόντος διατάγματος. Για όλα τα είδη που απαριθμούνται στο προαναφερθέν παράρτημα Α.1 και για τα οποία αναγράφονται ταυτοχρόνως πρότυπα IEC και ETSI, αυτά αποτελούν εναλλακτικές δυνατότητες και ο κατασκευαστής, ή ο εγκατεστημένος στην Κοινότητα αντιπρόσωπός του μπορεί να αποφασίζει πιο από τα δύο θα χρησιμοποιείται. 3.Ο εξοπλισμός που περιλαμβάνεται στο παράρτημα Α.1 του παρόντος διατάγματος και έχει κατασκευασθεί πριν την 1η Ιανουαρίου 1999 μπορεί επίσης να διατίθεται στην αγορά και να τοποθετείται επί πλοίων με ελληνική σημαία, των οποίων τα πιστοποιητικά εκδίδονται από τη ΔΕΕΠ ή για λογαριασμό της σύμφωνα με τις διεθνείς συμβάσεις επί δύο έτη από την ανωτέρω ημερομηνία, εφόσον είχε κατασκευασθεί σύμφωνα με τις διαδικασίες έγκρισης τύπου που ίσχυαν ήδη στην Ελλάδα πριν την 20η Δεκεμβρίου 1996. Άρθρο 6 (Άρθρο 6 της οδηγίας) 1.Ο εξοπλισμός ο οποίος αναφέρεται στο παράρτημα Α.1 του παρόντος διατάγματος και φέρει το σήμα ή άλλως πληροί τις απαιτήσεις του παρόντος διατάγματος επιτρέπεται να διατίθεται στην αγορά και να τοποθετείται σε πλοία με ελληνική σημαία χωρίς να δημιουργείται αμφισβήτηση κατά την έκδοση ή ανανέωση των σχετικών πιστοποιητικών ασφαλείας. 2.Προτού εκδοθεί το οικείο πιστοποιητικό ασφαλείας, πρέπει να έχει εκδοθεί από τη ΔΕΕΠ άδεια εγκατάστασης και λειτουργίας τηλεπικοινωνιακού σταθμού πλοίου σύμφωνα με τις διατάξεις των διεθνών κανονισμών ραδιοεπικοινωνιών. Άρθρο 7 (Άρθρο 7 της Οδηγίας) Το ΥΕΝ σε συνεργασίας με τα άλλα κράτη μέλη μεριμνούν ώστε οι διεθνείς οργανισμοί, συμπεριλαμβανομένου του Διεθνούς Ναυτιλιακού Οργανισμού (Ι.Μ.Ο.), να αναλάβουν όπου απαιτείται την εκπόνηση προτύπων για τον εξοπλισμό που αναφέρεται στο παράρτημα Α2. 19.Β.ζ.52 Πρόληψη ρύπανσης της θάλασσας Άρθρο 8 (Άρθρο 8 της οδηγίας) 1.Νέο πλοίο, το οποίο, ανεξαρτήτως σημαίας, δεν είναι εγγεγραμμένο στα νηολόγια κράτους-μέλους αλλά πρόκειται να εγγραφεί στα ελληνικά νηολόγια, κατά τη νηολόγησή του υποβάλλεται σε επιθεώρηση από τη ΔΕΕΠ, προκειμένου να διαπιστωθεί ότι η κατάσταση του εξοπλισμού του ανταποκρίνεται πράγματι στα πιστοποιητικά ασφαλείας και είτε πληροί τις απαιτήσεις του παρόντος διατάγματος και φέρει το σήμα, είτε είναι ισοδύναμη, κατά την κρίση της ΔΕΕΠ, με τον εξοπλισμό που έχει λάβει έγκριση τύπου σύμφωνα με το παρόν διάταγμα. 2.Ο εξοπλισμός αυτός αντικαθίσταται, εάν δεν φέρει το σήμα ή εάν η ΔΕΕΠ κρίνει ότι δεν είναι ισοδύναμος. 3.Ο εξοπλισμός που, δυνάμει του παρόντος άρθρου, θεωρείται ισοδύναμος λαμβάνει από τη ΔΕΕΠ πιστοποιητικό που τον συνοδεύει πάντοτε και περιλαμβάνει την άδεια αυτής για την τοποθέτηση του εξοπλισμού επί του πλοίου καθώς και τυχόν περιορισμούς ή όρους όσον αφορά τη χρησιμοποίησή του. 4.Προκειμένου για ραδιοεπικοινωνιακό εξοπλισμό, η ΔΕΕΠ απαιτεί να μην επηρεάζει αδικαιολόγητα τις απαιτήσεις του φάσματος των ραδιοσυχνοτήτων.